Татяна Бек
Песен за щуреца

Превод от руски: Светлозар Жеков, 2007

chitanka.info

В градинка крайпътна ще свърнем,

далеч от асфалт нажежен…

Щурецът под нашата пейка

си пее, от нас несмутен.

Дали просто тъй все си пее,

цвърчи, без да може да спре —

или с песента на душата

не дава покой — да умре.

О, хванах го!

Той притеснено

мълчи и мустачки върти.

… Щурченце, ти, мое детенце,

зелено глупаче си ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.